**MEGÁLLAPODÁS**

amely létrejött egyrészről a(z)

**Budapest Főváros XX. kerület Pesterzsébet Önkormányzata**

székhely: 1201 Budapest, Kossuth Lajos tér 1.

törzsszám: 735836

adószám: 15735832-2-43

képviseli: Szabados Ákos polgármester

mint **Használatba adó** (a továbbiakban: **Önkormányzat** vagy **Használatba adó**)

másrészről az

**e-Mobi Elektromobilitás Nonprofit Korlátolt Felelősségű Társaság**

székhelye: 1037 Budapest, Montevideo u. 2/C.

statisztikai számjele: 25539431-7112-572-01

adószáma: 25539431-2-41

cégjegyzékszám: 01-09-281052

képviseli: Balogh Szabolcs ügyvezető és Orgovány Ferenc ügyvezető együttesen

mint Használatba vevő (a továbbiakban: **e-Mobi** vagy **Használó**)

(a továbbiakban külön-külön: „Fél” együtt: „Felek”, vagy „Szerződő Felek”) között a mai napon, az alábbiak szerint:

1. **Preambulum:**
2. Felek rögzítik, hogy közöttük EMT-33/2018. számon 2018. május 15. napján Együttműködési Megállapodás (a továbbiakban: „Együttműködési megállapodás”) jött létre, amelynek egyes rendelkezéseit Felek egyezően a jelen Megállapodással (a továbbiakban: „Szerződés” vagy „jelen Szerződés”) módosítják. Jelen Szerződés aláírását követően az Együttműködési Megállapodásban foglaltakat a jelen Szerződésben foglaltakkal egységesen kell értelmezni. Amennyiben a jelen Szerződés kimondottan eltérően nem rendelkezik, az Együttműködési megállapodásban foglaltak az irányadóak. Az Együttműködési megállapodás alapján kiadott engedélyek, nyilatkozatok hatályát a jelen Szerződés nem érinti.
3. Az elektromobilitás hazai elterjesztésével kapcsolatos egyes közfeladatokat - az elektromobilitás hazai elterjesztésével kapcsolatos egyes állami feladatokról szóló 443/2017. (XII. 27.) Korm. rendelet (a továbbiakban: Korm. Rendelet) 1. §-ában foglaltak alapján – továbbra is az e-Mobilátja el, amely 2019. november 15. napjával az MVM Csoportba tartozó, 100%-os állami tulajdonú leányvállalat.
4. Felek rögzítik, hogy a jelen Szerződés megkötésére kifejezetten az e-Mobi meghatározott közfeladatai – a Korm. Rendelet 2. § a) pontja szerinti országos átjárhatóság biztosítása, elektromos járművek feltöltésére szolgáló töltőinfrastruktúra kiépítése, valamint ehhez kapcsolódóan a 2/A. § szerint az általa kiépített töltőinfrastruktúra rendeltetésszerű fenntartásáért és üzemeltetéséért – zavartalan ellátására tekintettel került sor.
5. Az Önkormányzat támogatja a közigazgatási területén az elektromos gépjárművek elterjedését és széles körű használatát és az átmenő forgalom töltési lehetőségének biztosítását, ezáltal a település gépjármű forgalma széndioxid kibocsátásának csökkentését célozza.
6. Felek rögzítik, hogy az e-Mobi Nonprofit Kft. az Együttműködési megállapodásban rögzített elektromos töltőoszlop(ok) telepítését az Önkormányzat területén elvégezte, azokat a jelen Szerződés 11. pontjában foglalt táblázatban meghatározott nappal üzembe helyezte és 2020. április 30. napjáig ingyenesen működtette.
7. A Felek egyezően kijelentik, hogy a töltőoszlopokon 2020. május 1. napjától visszterhes elektromobilitás szolgáltatás került bevezetésre, ezért a Felek közti 1. pontban hivatkozott ingyenes Együttműködési megállapodás módosítása szükséges.
8. Felek rögzítik, hogy a közúti közlekedésről szóló 1988. évi I. törvény 45/B. § 2. pontjában foglaltakkal összhangban a megfelelő hatósági engedélyek birtokában nyújtott elektromobilitás szolgáltatás során az elektromos meghajtású gépjármű villamosenergia-tárolójának nyilvános elektromos töltőberendezésen történő töltésére kerül sor, ezért az elektromos gépjármű töltő berendezést üzemanyag töltő állomásnak nem lehet tekinteni.
9. A Felek a jelen Szerződéssel az Ingatlan hasznosítására vonatkozóan, atipikus szerződést kötnek. A Felek a jelen jogviszony tekintetében - az Nvtv. 11. § (17) bekezdés b) pontjára tekintettel - versenyeztetés mellőzésével élnek.
10. Önkormányzat kijelenti, hogy a jelen szerződés megkötése az Önkormányzat *a közterületek használatáról és használatának rendjéről szóló 27/2017. (X.27.) önkormányzati* rendelet (a továbbiakban: Önkormányzati Rendelet) által támasztott követelményekkel összhangban van.
11. **Jelen szerződés tárgya**
12. Az e-Mobi Nonprofit Kft. a 12. pontban meghatározottak figyelembevételével Töltőberendezéseket (a továbbiakban: **Töltőberendezés** vagy **Gépjármű töltő**) üzemeltet az Önkormányzat tulajdonát képező közterületeken.
13. Felek egyezően állapítják meg, hogy az e-Mobi az Együttműködési megállapodásban foglaltak szerint használja az alábbi táblázatban meghatározott helyszíneken található közterületi ingatlanok jelen Szerződés 1. számú mellékletét képező vázrajzon pontosan megjelölt területét (a továbbiakban Ingatlan vagy Ingatlanok) olyan mértékben, amilyen mértékben azt a Töltőberendezések elfoglalják. Az e-Mobi kijelenti, hogy jelen Szerződés aláírását követően az Együttműködési megállapodás II. fejezet 2. pontjában meghatározottakkal ellentétben a töltőoszlopok kiszolgáló területének használatára nem tart igényt.

|  |  |  |  |  |  |
| --- | --- | --- | --- | --- | --- |
| **Ssz.** | **Cím (ir.sz., város, utca, házszám)** | **Helyrajzi szám** | **Szélességi és hosszúsági koordináták** | | **Ingatlan igénybevételének mértéke (m2)** |
| 1. | 1203 Budapest, Topánka utca – Baross utca sarok (parkoló) | 170204/27 | 47.436162 | 19.097675 | 1 m2 |
| 2. | 1201 Budapest, Vörösmarty utca | 171181 | 47.435987 | 19.103306 | 1 m2 |
| 3. | 1204 Budapest, Orsolya utca | 180519/3 | 47.428612 | 19.127123 | 1 m2 |
| 4. | 1203 Budapest, Bíró Mihály utca | 170204/44 | 47.439264 | 19.102542 | 1 m2 |

1. Felek kifejezetten rögzítik, hogy a Gépjármű töltők szolgáltatásai igénybe vételéhez szükséges parkolóhelyek nem képezik jelen Szerződés tárgyát, ezek hasznosítása Önkormányzat kompetenciájába tartozik. Önkormányzat a Gépjármű töltők karbantartásához, műszaki hibaelhárításához szükséges mértékben és ideig a Használó vagy az általa megbízott személy számára a karbantartási, szerelési munkálatok elvégzését parkolási díjfizetési kötelezettség nélkül teszi lehetővé.
2. Felek megállapodnak, hogy a Gépjármű töltőket Használó saját maga vagy közreműködője útján jogosult hasznosítani, hasznait szedni.
3. **Használati díj**
4. Használó az 11. pontban meghatározott Ingatlannak az ott feltüntetett, a Töltőberendezés által m2-ben kifejezett része igénybevétele után a jelen szerződés hatálya alatt az alábbi mértékű használati díj fizetésére köteles (a továbbiakban: **Bérleti díj**).

Használó a Töltőberendezések fogyasztásmérője által kWh-ban meghatározott villamos energia fogyasztása után 1,50 HUF/kWh+ÁFA/töltőberendezés összeget köteles utólag, évente megfizetni az Önkormányzat részére, valamint egyidejűleg köteles megküldeni az Önkormányzatnak az általa aláírt teljesítésigazolás 2 eredeti példányban.

Használó minden naptári év február 28. napjáig köteles Önkormányzattal írásban közölni a Létesítmény fogyasztásmérő berendezése által mért éves kWh villamos energia felhasználást, aki ennek alapján, a közlés kézhezvételét követő 15 napon belül kibocsátja számláját a Bérleti díjról a Bérlő részére.

1. Használó a Bérleti díjat a számla kiállításától számított 30 napon belül köteles egy összegben átutalni az Önkormányzat fenti számlaszámára. Felek kimondottan éves elszámolásban és díjfizetésben állapodnak meg. Az Önkormányzat a számláját az általános forgalmi adóról szóló 2007. évi CXXVII. törvény (továbbiakban Áfa tv.) 58.§ rendelkezéseinek és a hatályos magyar jogszabályoknak megfelelően állítja ki. A Felek az éves elszámolás alapján esedékes Bérleti Díjat akkor tekintik megfizetettnek, amennyiben annak összege az Önkormányzat számláján jóváírásra kerül.
2. A Használó nevére és címére kiállított számlákat a Nemzeti Üzleti Szolgáltató Zrt. részére (7031 Paks, Pf.: 152) kell megküldeni. Elektronikus számla megküldésének címe: eszamlafogadas@nusz-zrt.hu

A számla befogadásának, határidőre történő kifizetésének feltétele, hogy a számla:

- tartalmazza a megrendelési számot, vagy a szerződés számát;

- megfeleljen a hatályos jogszabályi előírásoknak;

- tartalmazza a szerződés tartalmának megfelelően a szolgáltatás megnevezését, a számlakibocsátásra kötelezett választása alapján annak jelölésére szolgáló TESZOR vagy VTSZ számot

- mellékleteként csatolva legyen az aláírt eredeti/másolat, teljesítésigazolás vagy a teljesítés igazolására szolgáló más elfogadott dokumentum.

1. A Használó a Bérleti díj késedelmes megfizetése esetén a Polgári Törvénykönyvről szóló 2013. évi V. törvény (a továbbiakban: Ptk.) szerinti mindenkori késedelmi kamatot köteles megfizetni Önkormányzat részére.
2. **Szerződés hatálya**
3. A jelen szerződésmódosítás visszamenőlegesen, 2020. május 1. napjától lép hatályba és az Együttműködési szerződés hatályának fennállásáig érvényes.
4. **Kapcsolattartók**
5. Felek a jelen Szerződésből eredő kapcsolattartásra az alábbi személyeket jelölik ki:

**Önkormányzat** **részéről:**

Név és titulus: Kanyuk Krisztina osztályvezető-helyettes, műszaki referens

Telefon: 06(1)238-0325

e-mail: varosfejlesztes@pesterzsebet.hu

**e-Mobi részéről:**

Név és titulus:

Telefon:

e-mail:

Az e-Mobi tájékoztatja az Önkormányzatot, hogy az MVM Vállalkozáscsoport egyes tagvállalatai által kötött szerződésekben, illetve más dokumentumokban kapcsolattartóként megjelölt természetes személyek személyes adatainak kezeléséről szóló részletes Adatkezelési Tájékoztatót a [www.nemzetikozmuvek.hu/Adatvedelem/Tajekoztatok](http://www.nemzetikozmuvek.hu/Adatvedelem/Tajekoztatok) elérhetőségen tekintheti meg az Önkormányzat és jelen Szerződésben feltüntetett természetes személy kapcsolattartói, Közreműködői. Az Önkormányzat erről köteles a jelen Szerződésben feltüntetett természetes személy kapcsolattartóját/kapcsolattartóit/Közreműködőjét tájékoztatni és meggyőződni arról, hogy ezen érintett természetes személy a fenti dokumentumot elolvasta.

Az Önkormányzat tájékoztatja az e-Mobit, hogy az e-Mobi oldaláról kapcsolattartásra megjelölt természetes személy jelen szerződésben rögzített személyes adatainak kezelésére a természetes személyeknek a személyes adatok kezeléséről szóló, az Európai Parlament és a Tanács (EU) 2016/679 rendelete (GDPR) 6. cikk (1) bekezdés b) pontja alapján a szerződéskötésre (kötelezettségvállalásra) való tekintettel, a szerződés teljesítése érdekében kerül sor. Az Önkormányzat a birtokába jutott személyes adatokat a GDPR rendelettel összhangban kezeli. Az Önkormányzat tájékoztatja az e-Mobit, hogy az adatkezeléssel kapcsolatos további részleteket az Adatkezelési tájékoztatója tartalmazza, melyet az Önkormányzat honlapján ([www.pesterzsebet.hu](http://www.pesterzsebet.hu)) lehet megtekinteni. Az e-Mobi erről köteles a jelen Szerződésben feltüntetett természetes személy kapcsolattartóját tájékoztatni és meggyőződni arról, hogy ezen érintett természetes személy a fenti dokumentumot elolvasta.

1. **Vegyes rendelkezések**
2. Használó vállalja, hogy az elektromobilitás szolgáltatás egyes kérdéseiről szóló 243/2019. Korm. rendelet 18. § (1) és (2) bekezdésével összhangban a türelmi idő hosszát a szolgáltatás igénybevételére vonatkozó általános szerződési feltételeiben 15 percben limitálja és a türelmi időt meghaladó jogosulatlan parkolást perc alapú díjfizetéssel köteles szankcionálni. Használó kijelenti, hogy az e szankciós díjtétel bevezetéséhez szükséges IT fejlesztést és ÁSZF módosítást a szerződéskötést követő 6 hónapon belül elvégzi.
3. Használó kijelenti, hogy az Ingatlanokat közfeladata ellátása céljából, annak ellátásához szükséges mértékben veszi igénybe az Nvtv. 11. § (13) bekezdése és a Korm. Rendelet 2.§ a) pontja és a 2/A. § rendelkezéseivel összhangban. Használó kijelenti a Korm. Rendeletben meghatározott feladat ellátása kapcsán, hogy az ezen közfeladatokhoz kapcsolódó hasznosításon kívül – ideértve különösen a Töltők üzemeltetési jogának és / vagy a töltési szolgáltatás jogának átengedéséből származó hasznosítást - semmilyen formában nem hasznosítja a tárgyi jogviszony keretében használatba kapott Ingatlanokat. Használó az Ingatlanok továbbhasznosítására nem jogosult, azonban a Töltőberendezések fenntartására, üzemeltetésére külön szerződést köthet harmadik személlyel vagy személyekkel.
4. Használó jelen szerződés aláírásával kijelenti, hogy az Nvtv. 3. § (1) bekezdésének 1. pontjában, valamint a 11. § (10) bekezdésében rögzítetteknek megfelel, azaz átlátható szervezetnek minősül.
5. Használó jelen szerződés aláírásával – hivatkozva az Nvtv. 11. § (11) bekezdésében foglaltakra – vállalja, hogy

a) a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,

b) az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

c) a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.

1. Jelen szerződést az Önkormányzat kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.
2. A Felek rögzítik, hogy a tervezett igénybevétel nem vezethet a közterület állagának romlásához, a közúti forgalom biztonságának sérelméhez vagy veszélyeztetéséhez, továbbá az igénybevétel nem akadályozhatja az Önkormányzat fenntartási, üzemeltetési, karbantartási és egyéb feladatainak ellátását és az adott közúti szakaszhoz kapcsolódó hálózatfejlesztési és korszerűsítési tervek, programok végrehajtását. Önkormányzat a töltőhasználattal összefüggő szabályok megsértését jogosult szankcionálni.
3. Önkormányzat kijelenti, hogy a Gépjármű töltőberendezéshez közvetlenül kapcsolódó parkolóhely hasznosítását, állagmegóvását, karbantartását, tisztítását saját hatáskörben elvégzi.
4. A Felek rögzítik, hogy az Ingatlan az Önkormányzat tulajdonát, míg a Gépjármű töltő berendezések Használó tulajdonát képezik, azokat saját eszközként könyveiben tartja nyilván.
5. A Felek megállapodnak abban, hogy Gépjárműtöltő berendezéseket a Használó saját költségén, saját felelősségére és kockázatára tartja fenn és üzemelteti, a működési engedélyét köteles a jelen szerződés hatálya alatt fenntartani, vagy más módon – alvállalkozó útján - biztosítani a Töltőberendezések publikus üzemeltetését és azokon történő elektromobilitás szolgáltatás nyújtást.
6. Az Önkormányzat jelen szerződés aláírásával hozzájárul a Töltőberendezéssel kapcsolatos teljes körű hatósági és közmű engedélyezési eljárások lefolytatásához valamint hálózati munkák elvégzéséhez mind a Gépjármű töltőberendezés létesítésekor, mind pedig azt követően.
7. Használó köteles a jelen szerződés 11. pontjában meghatározott Ingatlanokat és azok megközelítését lehetővé tévő parkolóhelyeket rendeltetésszerűen használni, és megtéríteni minden olyan kárt az Önkormányzatnak, illetve harmadik személynek, amely a nem rendeltetésszerű használatból ered. Használó az esetleges átalakítási/kivitelezési munkálatokhoz szükséges mértékben az Ingatlanokon ideiglenesen átalakítást (ideértve pld. útburkolat megbontást, az útburkolati jel felfestését) saját költségére elvégezheti, azonban a kivitelezési munkálatok során a rendeltetésszerű használathoz szükséges állapot helyreállítására köteles.
8. Felek rögzítik, hogy amennyiben a Töltőberendezések tulajdonjoga harmadik személy részére átruházásra kerül, úgy – az alábbi kivétellel - jelen szerződés megszűnik. Nem minősül a fentiek szerinti tulajdonjog átruházásnak, ha a jelen szerződésben meghatározásra került közfeladat átadásával vagy jogutódlással kerül harmadik személyhez a Töltőberendezések tulajdonjoga, és az Ingatlan(ok) vonatkozásában a Vtv. szerinti versenyeztetés mellőzési okok a harmadik személlyel szemben is fennállnak.
9. Jelen szerződés megszűnése esetén – a Felek ettől eltérő megállapodása hiányában - Használó köteles az eredeti állapotot helyreállítani a Töltők által elfoglalt ingatlanrészek vonatkozásában.
10. Önkormányzat a jelen szerződés teljes hatálya alatt lehetővé teszi a Töltőberendezés ügyfélforgalom számára, annak igénybe vétele céljából történő megközelítését.
11. Azonnali hatályú rendkívüli felmondásnak kizárólag súlyos szerződésszegés, avagy jogszabály kötelező, mérlegelést nem engedő előírása esetén van helye.
12. A jelen szerződésre az Nvtv., az Önkormányzati rendeletek, valamint az elektromobilitásra vonatkozó jogszabályok – különösen a közúti közlekedésről szóló 1988. évi I. törvény és az elektromobilitás szolgáltatás egyes kérdéseiről szóló 243/2019. (X.22.) Korm. rendelet – rendelkezéseit kell alkalmazni.
13. Amennyiben jelen szerződés bármely rendelkezése bármely okból érvénytelenné, vagy hatálytalanná válik, vagy annak minősül, a szerződés többi, egyéb rendelkezése ettől függetlenül érvényben és hatályban marad.
14. A Felek kijelentik, hogy jelen szerződés ingatlan-nyilvántartási bejegyzésre nem jogosít. A Beruházó nem terhelheti meg semmiféle módon az Ingatlant.

Jelen szerződést a Felek 2 eredeti példányban írják alá. A szerződés 1 eredeti példánya a Használót, 1 eredeti példánya pedig az Önkormányzatot illeti meg.

A Felek a szerződést elolvasás és értelmezés után, mint akaratukkal mindenben megegyezőt helybenhagyóan aláírták.

1/a számú Melléklet (opcionális): vázrajz

|  |  |
| --- | --- |
| Kelt: ………….., 2020. ………. hó … napján | Kelt Budapest, 2020. ………. hó … napján |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Önkormányzat**  képviseli:  ………. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **e-Mobi Nonprofit Kft.**  képviseli:  Balogh Szabolcs ügyvezető és  Orgovány Ferenc ügyvezető |